Zure izena, jasota geratzeko.
Judalon Smyth.
J-U-D-A-L-O-N Smyth. S-M-Y-T-H.
Zintak kopiatzeko enpresa bat dut,
kristalak eta harriak saltzen ditut eta haietan espezializatuta nago,
eta bildumazaleentzako buletin bat argitaratzen dut.
Bi katu ditut: Shanti Oz eta Ishi Kitty.
Nola ezagutu zenuen L. Jerome Oziel?
Harremanei buruzko mintegien zintak kopiatzen ari nintzen,
eta mintegi batera joan nahi nuen.
Zinta amaieran, Beverly Hillseko Fobien Institutura deitzea zioten,
eta Oziel doktoreak erantzun zuen.
Mintegirik ez nuela behar esan zuen, banakako terapia baizik.
Eta zuen harremanak kutsu sexuala hartu zuen, ezta?
Tira, gure harremana oinarritzen hasi zen bortxaketan, buru-jatean, hipnosian...
- Protesta. - Onartua.
...abusu fisiko eta psikologikoetan eta bahiketan.
- Protesta. - Onartua.
- Smyth andrea. - Ene! Hizketan ari naiz!
Barkatu, galdera errepikatuko duzu?
Xanaxa eta Prozaca agindu zizkidan.
Ihesaren proba egitera behartzen ninduen sexu-harremanak izan baino lehen.
Beti zioen handik zazpi hilabetera dibortziatuko zela.
Zazpi hilabete geroago,
handik zazpi hilabetera dibortziatuko zela zioen.
Galdera bat. Nola da "Men-endez" ala "Menendez"?
Jerryk ez zuen jarduteko lizentziarik.
- Ezin zion inori arreta eman. - Protesta.
Pazienteei zereginetan kobratzen zien, zerbitzariak balira bezala.
- Epaile jauna, protesta. - Ni sexu-zerbitzaria nintzen.
Protesta.
Ez dakit zergatik protestatzen duzun.
Sendagaiak irentsarazi zizkizutelako?
Nik ere protestatu nuen horregatik.
Onartua, Smyth andrea.
Barkatu, galderari erantzuten saiatzen ari naiz.
- Izarra da, gero, ostia. - Bai.
Gugatik irabaziko du epaiketa.
- Smyth andrea, badakizu hau zer den? - Bai.
Zor-agiri bat berari egindako 500 sexu-egintzengatik.
Zuk sinatu zenuen, ezta?
Bai, eta nire katuak dira lekukoak.
Haien atzapar politak dira.
Horixe.
Noiz hasi zinen Oziel doktorea grabatzen?
Tira, hasieran, nire erantzungailuak grabatzen zuen.
Jendea grabatzen zuen. Bere oldez egiten zuela zirudien.
Kaixo? Hor jarraitzen duzu?
Ai ene! Gu grabatzen ari delakoan nago.
Baina, geroago, lanean tresna guztiak nituenez,
bai, bera grabatzen hasi nintzen.
Zera... Bai horixe!
Prozac gehiago emango dizut, bero-bero naukazu eta.
Bera da, Elvisena egiten.
Eta, batzuetan, elkar musu ematean, zintzotasuna gehiegizkoa da.
Zurekin larrua jo nahi dut sukaldeko lurrean.
Amodio-poema bat da. Hori da amodio-poema bat berarentzat.
Gogoko dut.
Oso gogoko dut, Aitatxo doktorea.
Maiz erabiltzen nuen haur-ahotsa berarekin.
Smyth andrea, jo dezagun Halloween egun hartara.
L. Jerome Ozielen esanetan, Erikek aitormena egin omen zion egunera.
Bazekien bera utzi nahi nuela,
beraz, Lyle eta Erik ni berreskuratzeko erabili zituen.
Judalon! Benetan ari naiz.
Bidean dago, eta ikaratuta nago. Zure laguntza behar dut.
Zer?
Arma kargatu bat eraman nuen. Auzokoari hartu nion.
Entzun zenezakeen kontsultategian zer zioten?
Ez, Erik negarrez eta Lyle garrasika soilik entzun nitzakeen.
Beraz, ez zenien L. Jerome Oziel mehatxatzen entzun?
Ez. Lyleri entzun nion bakarra izan zen...
Hawaiira, e?
Noranahi zoaztela ere, primeran pasako duzue.
Apustu segurua da.
Zorte on, Oziel doktorea.
"Zorte on, Oziel doktorea".
Bai. Eta Jerry ez zegoen ikaratuta haiek joan eta gero.
Hamalau milioi dolar daude jokoan.
Judalon!
Inbertitzen lagundu nahi diet.
Eta bai, AutoMax nire enpresa da, baina egundoko inbertsioa ere bada.
Gero kontua okertu egin zen.
Geldi!
Ez.
Horixe.
Irentsi.
Baina, hori kenduta, egoera egonkorrean dago?
Bai.
Ez da hau egiten saiatzen den lehen aldia. Baina haren medikua naiz.
Neu arduratuko naiz.
Ez.
Tira, uzten banauzu, psikiatriko batean sartuko zaitut.
Behin eta berriz esaten zidan Erik nire bila etorriko zela.
Eta nik amesgaiztoak nituen.
Eta aldi oro esaten zidan Kitty aurkitu zutenean,
begia zintzilik zuela, behin eta berriz.
Ama pozoituko ninduen sorgina zela zioen.
"Arantzak" hitza erabiltzen zuen ni hipnotizatzeko.
"Arantzak" esatean, burua zuri gelditzen zitzaidan.
Bortxatu ninduen.
Bitan bortxatu ninduen.
Inoiz akusatu dute L. Jerome Oziel beste pazienteei erasotzeaz?
- Protesta. Hutsala. - Garrantzi handia du,
nik uste, haiekin sexu-harremanak izan izanak
eta sendagaiak errezetarik gabe eman izanak.
- Protesta. - Onartua.
Berari "Aitatxo doktorea" deitzera behartu izanak.
Onartua esan dut.
- Kendu hori aktatik. - Kenduta.
Egia ote da zure segurtasuna bermatzeko jo zenuela poliziarengana?
Bortxatu eta hilko zintuen beldur zinen gizonarengandik babesteko?
- Bai. - Nora iritsi nahi duzu?
- Eta zer egin zuten horri buruz? - Ezertxo ere ez.
Smyth andrea, Oziel doktoreaz maiteminduta zaude?
Jainkoarren, ez!
Ziur hau dena ez diozula
dibortziatu eta zurekin umeak izango ez zituelako?
Ez nuen haren antzik zuen umerik nahi.
Eskerrik asko, Smyth andrea. Ez dago galdera gehiagorik.
Bazkaltzeko atsedena. 13:30etan itzuliko gara.
Zinpekook, gogoratu: ez eztabaidatu kausa.
Nabaritu duzu?
Ez. Nabaritu zer?
Hamalau milioi, motel.
Nik 30 izango zirela uste nuen.
Ziur aski, 30 inguru jasoko ditugu herentziatik,
baina demagun 14 direla.
- Ordainsariak ordaindu behar. - Bale, 13, bada.
Aurrea hartua nuen, hau ondo aterako zitzaigula bainekien,
beraz, amets osoa gogoan dut: Mr. Buffalo's, liburua...
Eta filma egingo da.
Badakizu, ezta?
Erik, film puta bat egingo dute guri buruz.
E!
- Nork egingo du gure papera? - Ez dakit.
Geuk erabaki beharko genituzke horrelako kontuak.
Bale, ados.
Tira, hasi zure ametsaz pentsatzen.
Hau amaitzen denean egin nahi duzunaz, hau amaitzear baitago.
Lortu dugu, joder.
Eta Jeffrey Dahmer bezalako serieko hiltzaileak garela uste duten kabroiak...
Dahmerren lehengusuak.
...doazela pikutara!
Brian Bosworthek ederki egingo luke Lyleren papera.
Agian Rob Lowe egin lezake zure papera.
Sexya da.
Proba egin beharko luke.
Zer izan da hori?
- Zer os...? - Entzun duzu?
1994KO URTARRILAK 17
Ireki atea!
Lyle!
Geldi dadila.
Kaixo. Jarri L.A.-ko konderriko Gizonezkoen Kartzelako norbaitekin.
Gas usaina dago. Joan behar dugu.
Eraikina hor dagoen jakin behar dut.
Joan behar dugu.
Eraikina zutik jarraitzen duen jakin behar dut.
- Eseki. Joan behar dugu! - Zutik jarraitzen du?
Kaka.
- Leslie, Lylerekin aritu naiz. - Eskerrak. Harekin kontaktatu duzu?
Onik dago. Biak onik daude. Astinduta, baina onik.
Ez dira gelditzen.
Zure auzoan, zer? Westwooden bizi zara?
Cheviot Hillsen, baina etxea eraikuntza berrikoa da.
Eroriko zela uste nuen.
Weisbergekin aritu naiz. Ez omen da segurua hemen jarraitzea.
Aukera gehiago dago, erdialdeko auzi-gela erabil dezakegula dio.
Erikek eta Lylek errazago izango dute iristeko.
Malkovich, txo. John Malkovich puta.
Nire papera egin zuen Saturday Night Live n.
Normak ikusi zuen, itzela izan omen zen. Ospetsuak gara, ostia.
Ez epaiketa bakarrik, gu ere bai.
Ikusle-kopuru izugarria dugu, joder. Apartekoa.
Badakizu ez dela ezer gertatzen deklaratzean negar egiteagatik?
Bai.
Tira...
Zu zara aktorea eta ni, gidoilaria.
Ez diot antzezten ari zarenik...
Ez. Ulertu dizut.
Tira, limoia eta kanelaren kontuarekin...
normala da hunkitzea.
Lyle, dena kontrolpean dut.
Etxera joango gara zuri esker.
Zure izena, mesedez.
Erik Galen Menendez. M-E-N-E-N-D-E-Z.
Menendez jauna, ulertzen duzu mikrofonoak nola funtzionatzen duen?
Zer?
Hurbilegi bazaude, zarata ateratzen du. Urrunegi bazaude, ez dizugu entzuten.
Bai, arrazoi duzu.
Ados. Beraz, jarri distantzia ertainera.
Bale.
Zure txanda delakoan nago.
- Bale. Hurbilegi, Erik. - Ados.
- Zera... - Ados.
Bale. Hortxe.
Ondo.
Tira, Erik. Ekiozu.
Sentitzen nuen... ezdeusa nintzela.
Zarata ateratzen ari zara.
Zigortuko ninduela uste nuen, zeren...
Erik, eseri atzerago. Zarata ateratzen ari zara.
Nire deiak grabatu eta telefonoa zulatu zidan zeren...
Urrundu mikrofonotik.
Telefonoa zulatu zidan.
Tira, berak jartzen zuen... Jartzen zuen...
- Mikrofonoa baxuegi omen dago. - Ados.
Wolf prokuradoreordea, mikrofonoa mugituko duzu?
Atzerago eseriko zara?
Atzerago eseri.
Saiatu ez mugitzen.
Ados?
Ondo. Jarraitu.
Tuper bat zegoen armairuan.
Hau izorratzen ari da. Psikopata puta dirudi.
Zer bi tokiren artean?
Nire logela eta gurasoen logelaren artean.
Urrundu mikrofonotik.
Urrundu mikrofonotik. Horrela. Urrundu.
Atzeratu, zarata ateratzen ari zara. Jarri bizkarra aulkiaren kontra.
Ez mugitu. Ados?
- Eta 11 urte zenituen? - Hamaika urte nituen.
Arazoak izaten ari zara aurrez aurre ez duzulako.
Jarri aurrean.
Bale. Badakit. Komunera joan behar dut. Atsedena behar dut.
Ados. Atsedena hartuko dugu.
Zuk uste, zerk eragin zuen
anaiak eta biok gurasoei tiro egitea?
Nik esateak...
Zuk zer esateak?
Nik Lyleri esateak...
Zuk Lyleri zer esateak?
Aitak...
Ai...
Bale. Zuk Lyleri zer esateak?
Aitak...
Ai...
- Erantzungo duzu? - Bai.
Aitak nitaz abusatzen zuela.
Eta zerbait nahi zenuen anaiarengandik?
Horregatik esan zenion?
Amaitzea nahi nuen.
Abusu-mota desberdinak eman ziren, Erik?
- Eta... - Bai.
Eta esango al diguzu nola izendatu zenituen?
Belaunak.
Belaunak?
- Hori al zen mota bat? - Bai.
Ados. Zer beste mota zegoen?
Sexu atsegina.
Mikrofonoari.
Sexu atsegina.
Zer beste mota zegoen?
Ados. Zer beste mota zegoen?
Sexu zakarra.
Menendez jauna,
anaiak eta biok gurasoei tiro egin eta gero,
gezur pila bat esan zenuen.
Protesta. Liskartsua.
Ukatua.
Gezurra esan zenuen. Kazetariei gezurra esan zenien.
Senideei gezurra esan zenien.
Inspektoreei gezurra esan zenien.
Baina orain egia esaten ari zara.
Galdera da hori?
- Orain egia esaten ari zara? - Bai.
- Guztiari buruz? - Bai.
- Ez zara gezurra esaten ari? - Ez.
- Ezeri buruz ez? - Ez.
Primeran. Eta benetan joan zinen Santa Monicako Big 5era
abuztuaren 18an goizean pistolak erostera?
Bai. Zalantzarik gabe.
Eta Lylek eta biok kutxari begiratu zenioten,
eta esan zizueten ezin zenituztela pistolak eraman
bi astez itxaron behar zenutelako, ezta?
Bai.
Menendez jauna, ba al zenekien Big 5ean ez dutela 1986tik pistolarik saltzen?
Ez, ez nekien.
Ados.
Bozanich andrea, bazeuden pistolak.
Eta begiratu genien.
Eta tipoak ezin genituela eraman esan zuen. Beraz, nik...
Hau guztia 1989an gertatu zen?
Bai.
Tira, Menendez jauna,
aurretik gezurra esan duzu, baina orain ez zara gezurra esaten ari?
Ez.
Ados.
Ez dago galdera gehiagorik.
Zergatik esan duzu hori?
Big 5ean pistola bat erosten saiatu ginela.
Lyle, esan dizut, hori gogoratzen nuelako. Egia esaten ari nintzen.
Ez, pistolak erosten saiatu ginen
West L.A.-ko Sepulveda kaleko arma-denda batean.
Santa Monicako Big 5ean aire konprimituko armak saltzen zituzten kanaberen ondoan.
Horregatik joan behar izan genuen San Diegora, lelo hori.
Bale, sentitzen dut, Lyle.
Ez nuen eremuko mapa puta bat aurrean.
Deklaratu nuenean, antzezpen itzela egin nuen.
Zu gezurretan harrapatu zaituzte.
Ez dut gezurrik esan. Nola esan dezakezu hori?
Ordu pila bat eman dut deklaratzen.
Psikopata zenirudien. Norbait hil nahi zenuela zirudien.
Bai, mikrofono puta zela eta.
Objektu bizigabea da. Zer zenbiltzan aurrera eta atzera? Egon geldi.
Ez mugitu lekutik. Erantzun galderei, praktikatu genuen moduan.
Ez dizut niri errua botatzen utziko. Ez da nire errua, zuk egin zenuen.
Egitera behartu ninduzun. Dena zure ideia izan zen.
Benetan esan duzu hori?
Nik egin nuela?
Nik?
Zu zara Billionaire Boys Club ekin obsesioa duena.
Zuk idatzi zenuen gurasoak hiltzeari buruzko gidoia.
Eta, barkatu, ez nuke errepikatu nahi,
baina zer izenburu kaka da Friends?
Nork ikusiko du Friends izenburuko zerbait?
Nola ausartzen zara, kaka-puska hori?
Auzi-gelan esan nezakeen hau guztia gertatu zela
ama eta aita zure deiak grabatzen ari zirelako
eta gay-kontuez aritzen entzun zizutelako.
Craig Signorellik eta biok
elkarri buztana jaten zeniotela
eta beste hainbat zikinkeria egiten zenituztela jakin zutelako.
Horri buruz zerbait egiten laguntzeko erregutu zenidala esan nezakeen.
- Ez naiz gay, Lyle. - Ba atzetik eman diguzu!
Zugatik gertatu da hau.
Zure errua da hau.
Benetan?
Hara bestea! Aitari burua lehertu eta amari aurpegian tiro egin ziona.
Erik, ez dezagun egin zigutena ahaztu, ados?
Merezi zutena izan zuten.
Erditzea ederki joan da. Erraza izan da.
- Osasuntsu dago? - Zuen semea ederki dago.
Osasuntsu. 3,3 kilo.
Besoetan hartu nahi?
Kaixo.
Kirk Cameron aktore ona da.
Baina ez da sexya. Ulertzen?
Tira, Lyle Menendezek sex-appeal a du. Begira.
Ezagutzen duzue?
- Timber Dawn. - Nire neska-laguna da.
Zer? Zoaz pikutara.
- Bai zera! - Benetan. Gutunak erakutsiko dizkizuet.
Erreplikez nazkatu egin naiz.
Laster geldituko dira. Gero eta tarte luzeagoa dago haien artean.
- Tira, prest? - Bai.
Kaixo, laztana.
Zorionak.
Zer moduz ume berria?
Ederra da.
Baina gaur zu zara garrantzitsua.
Hemendik aterako zaitugu, ados?
Kausa honetan, akusazioari dagokio frogaren zama.
Zentzuzko zalantzarik gabe.
Bidezko defentsa inperfektuaz hitz egingo dizuet orain.
Norbaitek zintzoki eta fede onez arriskuan dagoela
uste badu eta bere burua defendatzen badu,
ezin zaio nahigabeko hilketa baino gehiago leporatu.
Akusazioak diruarengatik egin zutela esango du,
baina, Marta Canori esker, badakizue mutilak herentziatik kanpo geratu zirela.
Bazekiten bizi-aseguruko bost milioi dolarrak jasoko ez zituztela
Josek azterketa medikoa egin ez zuelako.
Bi astez itxaron izan balute, bost milioi horiek jasoko zituzten.
Zergatik ez zuten ba itxarongo diru-kontua besterik ez bazen?
Akusazioak haiek eskopetak erosi izana azpimarratuko du.
Horrek esan nahi du gurasoei tiro egiteko asmoa zutela?
Galdera bat.
Lapurreta pila bat egon diren auzo batean bizi bazarete
eta arma bat erosten baduzue, hiltzeko asmoa duzuela esan nahi du?
Ez. Zeuen burua defendatzen ari zarete.
Hiltzeko asmoa bazuten,
zergatik ez zuten bi astez itxaron pistolak lortzeko?
Zergatik erosi zituzten eskopeta zaratatsuak?
Akusazioak zuek Andy lehengusuaz ahaztea espero du,
zeini Erikek 12 urterekin esan zion aitak zakilean masajeak ematen zizkiola
eta horrek min ematen ziola.
Eta ea hori normala zen galdetu behar izan zion.
Edo Al lehengusuaz,
Josek Erik eta Lyle elkarrekin dutxatzera behartzen zituela esan zuena.
Epelak ematen zizkiela.
Sei urterekin abusuak hasi zirenean,
Erik ume alai-alaia izatetik guztiz barnerakoia izatera pasa zela.
Edo Diane lehengusinaz,
Erikek eta Lylek amarekin lo ez egiteko pribilegioa izateko
borrokatu behar zutela esan zuena.
Edo Wadlington entrenatzaileaz, zeinek hitzez hitz testigatu zuen
Jose Menendez inoiz ezagutu duen
gurasorik txarrena eta pertsonarik zakarrena zela.
"Erikek eta Lylek loria eta ospea ekarriko digute.
Gure laborategiko arratoiak izango dira".
Orratzez eta txintxetez, izterra zulatu
eta zakila urratzen zioten.
A zer ironia Jose eta Kitty trofeoen beira-arasaren azpian hiltzea!
Haientzat mutilak trofeoak besterik ez ziren eta.
Familia honetan, ez zuten hitz egiten.
Sexu-esperimentu perbertituak egiten zituzten, eta abusatzaile larriak
oso zelatiak dira haien esperimentuekin.
Arazoa da horrelako abusuak jaso dituzten umeak
ez direla beti produktu akasgabe bihurtzen.
Herrialde honetan ez ditugu umeak errespetatzen.
Gezurra esan eta gauzak asmatzen dituztela uste dugu. Amets egiten dutela.
Ez nau harritzen abusuak jasotako umeei helduez fidatzea kostatzeak.
Nire bezeroak Lila eta Erika Menendez balira,
ezer aldatuko litzateke?
Ez luke ezer aldatu behar.
Mutilek ez lukete biktimak izan behar, baina batzuetan, badira.
Eta ezin zaio biktimari errua egotzi.
Jakin badakit amaierako alegatu luzea eman dizuedala.
Eta hori egin dut, bukatu bezain laster, Erik ja ez delako nire esku egongo.
Eta ez diot uko egin nahi.
Jillek Lyleri uko egin nahi ez dion bezala.
Tira, jendeak galdetu dit...
honekin zer lortu nahi dudan.
Eta...
nire erantzuna ez da nahitaez legezkoa.
Erik kaletik ibiltzen ikusi nahi dut.
Bilurrik gabe.
Girgilurik gabe.
Ibiltzen bakarrik.
Hau guztitik libre.
Orain zer gertatuko den
zuen esku dago.
Zinpeko apartak izan zarete.
Eta eskertzen dizuet.
Lortuko dut, txo.
Egina dago.
Emakume kubatarrak eta emakume beltzak elkarri begiratzen diote.
Inola ere ez naute erruduntzat joko.
Bai, tira...
Ez dakit.
Baliogabeko epaiketa izan liteke. Agian errepikatu beharko dugu.
Erik, garestiegia da.
Zenbat kostatu du epaiketa honek? Zergadunen hainbat milioi?
Eta zertarako? AEBk maite dituen bi lagun kondenatzeko?
Pikutara!
Jendeak ez die berriz guri atzetik joaten utziko. Sutan jarriko da.
Ez dakit.
Ematen du...
Zer?
Zerbait aldatu egin dela.
Hiri osoa artega dabil.
Hasieran, istiluekin, gero, lurrikararekin eta, orain, epaiaren zain.
Badakizue nor den lurrikaren oso beldur?
Erik Menendez.
Izan ere, suizida ez dadin zaintzen ari dira.
Ezin dudala hori egin!
Burua galtzen ari da, bistan denez.
Nolabaiteko fikziozko nobela bat idazten ematen ditu gauak.
"Eta, berriz ere, onik atera zen aztiaren ataritik
eta 17. dimentsiora itzuli zen".
Margotzen ere dabil.
Eta badakizue zer?
Iaioa da.
Ezagutzen ditudan artista gehienak baino iaioagoa da eskopeta batekin.
A, eta zatirik onena.
Erikek neska-laguna du.
"Ez dakit nola aterako zen.
Ez dakit sentimendu hauek nola jaundu diren horrela nitaz.
Baina badakit benetakoak direla.
Badirudi betidanik ezagutzen zaitudala, Erik.
Eta betiko ezagutuko zaitudala. Agur bero bat".
Tammy.
Zer emakumek egon nahi luke psikopata hauekin?
Zer probetxu ateratzen dio?
Tira, honek ez du bisita intimoak egiteko eskubiderik.
Eta Eriki hori ondo datorkiola imajinatzen dut.
Nabaritzen duzue?
Jainkoarren, ez dira gelditzen!
Tim!
Zer? Lasai.
Ondo gaude.
Hartu arnasa. Ez da ezer gertatzen.
Nerbioak dantzari ditut.
Sentikor samar nago.
Ez da hain latza izan, ezta?
Ez.
Ahaztua nuen zein babesgabeak diren.
Ez dira erlaxatzeko gai. Tira...
Inoiz ez dakizu zer gertatuko den.
Bai, badakit.
Baina gertatuko den kezkatzen zaituen hori
ez da beste lurrikara bat.
Nik uste, Lyleren deklarazioa jenio batena izan zen.
Jenio gaizto batena, agian.
Baina ezin dut Erikez gauza bera esan.
Zinpekoei arretaz begiratu nien, eta ez dut uste hunkitu zituenik.
Eta zer deritzozu Judaloni?
Aizu, Dunne jauna.
Kaixo.
Judalon Smyth.
Kaixo.
Begira, Demi azalean agertu zen.
Baita Michelle Pfeiffer ere. Ulertzen dut, izarrak dira.
Egon.
Vanity Fair aldizkariko azalaz ari zara?
Graydon Carterren zuzeneko zenbakia duzun galdetu nahi nizun.
Deitzen dudan bakoitzean, harreragile puta berak hartzen du eta.
Igarri behar bazenu,
zuk uste, lehen mailako borondatezko nahigabeko hilketaz gero,
aske gera litezke?
Egia esan, ez dakit.
Baina hauxe badakit:
zinpeko epaimahaiak aske uzten baditu,
bi hildako arima horiek Lurretik ibiliko dira...
eta atzetik joango zaizkie.
Karma atzetik joango zaie.
Altxatu.
Eskerrik asko.
STANLEY M. WEISBERG EPAILEA
Luze eztabaidatuz gero,
zinpeko epaimahaia itopuntuan dago eta ezin du epairik eman.
Ez dago adostasunik epaimahaian.
Beraz, baliogabetzat jo behar dut epaiketa.
Mesedez, itxaron. Mesedez.
Itxaron, mesedez. Tira, lagunok.
- Baina hori ona da, ezta? - Ordena, mesedez.
Beraz, errudunak ez bagara... zer?
- Gero hitz egingo dugu. - Bai, baina nola gertatu da hau?
Egotzi errua gizonei.
Ordena, mesedez.
SEI HILABETE GEROAGO
Dakizuenez, dena errepikatu beharko dugu.
Eta zuek, emakumeok, nire heroiok,
iritzia aldatu zenuten eta Erik erruduna ez zela edo nahigabeko hilketaz
erruduna zela pentsatzen hasi zineten.
Beraz, zuekin hitz egin nahi dut.
Zer gertatu zen? Zer galdu genuen?
Zer entzungo zuten gizon horiek iritzia ez aldatzeko?
Eta, zuek uste, zer entzun behar zuten?
Epaiketa amaitzear zegoela, Erik eta Lyle nire semeak bezala ikusten hasi nintzen.
Eta, tira, nik uste, gizonek agian ez dute ama-sen hori.
Nik uste, inork ez lituzke gurasoak horrela hilko
zerbait txarra gertatu ezean.
Nik ez dut hala uste. Nik uste, benetan uste dute.
Nik uste, benetan uste dute mutilek ez dutela sexu-abusurik jasotzen.
Ados. Zer gehiago?
Zera... Barkatu.
Deitu diezaiokegula esan zenuen, ezta?
Kaixo, Erik. Zure neskak gara.
Kaixo, Erik.
Esan nahi genizun...
Tina naiz. Pozten nau zu ezagutzeak, ezagutzen zaitudala sentitzen badut ere.
Izugarri sentitzen dugula esan nahi nizun. Guk uste, ez da justiziarik egin.
Horixe.
Erik, entzun duzu?
Leslie, zurekin hitz egin dezaket?
Jakina.
Egon unetxo batez.
Kaixo. Zer moduz?
Lur jota dirudizu.
Bai.
Lur jota nago.
Tira, animatu, bada, ados?
Irabaziko dugu. Hitzematen dizut.
Ezin didazu hori hitzeman.
Ai, Erik.
Zerbait aldatu egin da.
Ulertzen?
Hedabide guztiak gure kontra jarri dira. Ulertzen?
Gorroto-gutunak jasotzen ari naiz.
Lehen ez nituen jasotzen.
Beraz...
Ez dakit.
Zerbait aldatu egin dela dirudi.
Ez dakit zer, baina...
guztia amaitu dela dirudi.
Ez, ez dizut lur jotzen utziko.
- Ez horixe. Irabaziko dugu. - Ez, lasai. Gero hitz egingo dugu.
Eskerrik asko. Iritsi onik etxera.
- Eskerrik asko. Agur. - Agur.
Egia esan, Abramson andrea,
arazoa, ala arazoetako bat, zer izan zen benetan jakin nahi baduzu...
Besteek esan nahi ez zutelakoan nago.
Tira, mesedez, esan.
Tira, gizonekin egon zen arazoa...
Bueno, egia da ez zutela Erik eta Lyle gogoko izan.
Baina arazoa zu izan zinen.
Ezertan baliagarri bazaizu ere, ez zintuzten zu gogoko izan.
Tira... Eskerrik asko esateagatik. Ez da ezer gertatzen.
Ai, jakina.
Berriro, eskerrik asko.
Berri txarrak ditugu.
Pila... bat.
Ados.
Ez dakit nola esan.
Errazena dirurik ez dagoela esatea da.
Diruak ez nau kezkatzen.
Kezkatu beharko zintuzke, dirurik ez baitago.
Leslie eta biok pro bono lan egiten hasi ezean...
Badago dirua.
- Benetan, ez dago. - Dirua egon behar du.
Amai dezagun honekin.
Erregistratu zuen lan-orduak
eta ordainduko dizuegu.
Neuk ordainduko dizuet.
Entzun, liburu bat egongo da. Liburu bat idazten ari naiz.
Nire laguna, Norma, laguntzen ari zait, baina idazkari moduko bat baino ez da.
Baina obsesio izugarria du nirekin. Nitaz maiteminduta dago, argi dago.
Oso berezia da, benetan.
Eta bera idazten laguntzen ari zait.
Bera idazten ari da liburua.
Elkarrekin ari gara lanean, baina bai, nire liburua da.
Ez, diodana da liburua argitaratuko dela.
Zu grabatzen utzi zeniolako.
Eta orain grabaketak argitaratuko ditu.
Horra hor liburua.
Ez horixe.
Lyle, guztia kontatu zenion.
"Zinpekoak hunki nitzakeela esan nizun, negarra praktikatzen ibili bainaiz.
Eta primeran egiten dut negar".
"Ozieli buruzko istorio bat asmatu behar dugu
sexu-abusuena zergatik ez genion kontatu azaltzeko.
Edo guri xantaia egiten ari dela esan genezake".
"Gau hartan neurrigabe jokatu nuen".
Hilketen gauez ari zinen.
Gero berak dio: "Lylek hitz egin zidan epaiketan erabili behar zituen
adingabeen abusu-mota guztiei buruz".
Gezur puta da hori, Jill! Inoiz ez dut hori esan, ostia!
Grabatu zintuen!
- Badakizu honek zer esan nahi duen? - Ez.
Deklaratzen duzunean, esan duzun guztiaz bekaldura egin dezaketela.
Ados.
- Beraz... - Ezin duzu deklaratu.
Bigarren epaiketan ez.
Lyle, honek gure defentsa suntsitzen du.
Beraz, Erikengan konfiantza izan beharko duzu.
Zer?
Ez.
Lyle...
ez dut uste zu defendatzen jarrai dezakedanik.
Eta ofiziozko abokatu on bat aurkitzen lagundu nahi dizut.
Baina ez dut zure bigarren epaiketan lan egingo.
Sentitzen dut.
Joder.
Dakigun azkena sosik gabe daudela da.
Neure buruari galdetu nion:
"Jendeak dirua emango lieke Menendez anaiei?
Dirua emango lioke haien kausari?".
♪ Menendez anaiak.
"******** Menendez anaiak?". Zer hizkera da hori?
Orain dena zure esku dago.
Baina, nik uste, horrek bizitza nolabait errazten digu.
Zuk beti piztu izan duzu sinpatia gehiago.
Tira, hori ez da egia.
Bai, egia da. Lyle baino askoz lekuko hobea zara.
Ja ezin dugu bidezko defentsa alegatu, beraz...
Ez.
Epaileak...
ez du beste desadostasunik gabeko epaimahairik nahi. Beraz,
bidezko defentsa inperfektua baztertu beharra dago.
Tira, egia hori zen.
- Hala izan zen. - Ados.
Defentsaren oinarria zen.
Beste zerbait alegatuko dugu.
Badakit hau ez duzula entzun nahi,
baina, Erik, ez dago
zuk ama edo aita hil zenituen frogarik.
Agian zuk tiro egin zenien, baina Lylek hil zituen.
Berak bota zuen aita garondoan jo eta hil zuen tiroa.
Esaten ari naizena da kanpora joan zela arma berriz kargatzera ama bizirik egonda.
Badakizu zenbat jendek gorroto zaituzten?
Ba al dakizu?
Ez zenuen lan ona egin.
Behar ez ditudan betaurrekoak jarri zenizkidan.
Pastel-kolorez jantzi gintuzun.
Alferrik izan zen.
- Erik... - Dena izan zen alferrik.
Eta orain guztiek gorroto gaituzte, joder. Akabo nire bizitza.
- Ez horixe... - Ixo, ostia!
Lotu ezpainak, joder!
Ez dakizu, joder.
Ados? Nik badakit.
Nola lagunduko didazu?
Nola konponduko duzu hau?
Ezin duzu.
Altxa. Gaur blokea garbituko dugu.
Zergatik?
Pertsona garrantzitsu bat dator.
O.J. Simpson Ford Broncoan zegoen Al Cowlingsekin.
Errepideko Patruilaren arabera, O.J.-ri arma bat buruan jarri dio
eta O.J.-k amarengana eramatea eskatu dio.
Iparraldera doan 405. errepidean gaude,
Manchester atzean utzi berri dugu.
Ziur aski La Tijeran egongo da orain.
Errepideko Patruilak, Los Angelesko Poliziak
eta gutxienez 12 polizia-autok...
L.A.-KO KONDERRIKO KARTZELA
...argiak eta sirenak piztu dituzte
eta O.J. Simpsoni jarraitzen ari dira...
AZKEN ORDUA
...haren Brentwoodeko etxerantz omen doala.
Juice dei diezazukegu?
Zuek zarete presozainak.
Deitu nahi duzuen moduan.
Juice ondo iruditzen zait.
- Etxean bazeunde bezala. - Moldatzeko denbora utziko dizugu.
Bai. Jateko ezer al duzue?
- Zerbait ekarriko dizugu. - Mila esker, txo.
Lagun.
Aizu.
O.J.?
- O.J.? - Bai, nor da?
Erik naiz. Erik Menendez.
Bai zera!
Bai.
Anaietako bat?
- Anaia zurekin al dago? - Ez, beste hegal batean dago.
Joder, txo. Luze daramazue hemen.
Bai, hiru urte edo.
Bueno, beste epaiketa bat egingo da.
Aizu, ni ez naiz hemen luze egongo.
Nik ez nuelako egin, ostia.
Ulertzen? Nicolek jo ninduen.
Nitaz diotena entzun duzu?
Bai.
Bai, entzun dut.
Entzun dut, baina ez dakit egia ote den,
Robert Shapiro zure abokatua dela.
Bai.
Tira, pila bat izango dut. Badakizu.
Bai. Baina esan nahi nizun...
gure abokatua ere izan zela.
Eta, egia esan, berak...
Bueno, adi ibili beharko zenuke berarekin,
gu izorratu gintuen eta.
Tira, Londresen gera nintekeen
eta ziur aski ez nioke heriotza-zigorrari aurre egin beharko.
Baina berak etxera itzultzeko esan zidan eta...
Eskerrik asko aholkuagatik.
Ikusi zenuen jende hori guztia 405. errepidean?
Zoramena izan zen.
Bai, jendeak O.J. maite du.
Ez da zaila imajinatzea
jendeak guri arreta emateari utziko diola
zuri arreta emateko.
- Beste zerbait esan diezazuket? - Bai, noski.
Aztertu adostasun-epai baten aukera.
Azpitituluak: Yara Prieto Ortiz